पहले लोगों को उसकी बात पर यकीन नहीं हुआ। बुधवार को उसने कुछ लोगों से घर चलने की जिद की। इसके बाद कुछ लोग घर पहुंचे तो अंदर वृद्धा का शव पड़ा हुआ था। दिव्यांग पुत्र चार दिन तक मृत मां के साथ घर में ही रहा। मामले की सूचना गंगनहर पुलिस को दी गई। इंस्पेक्टर गंगनहर कमल कुमार लुंठी ने बताया कि महिला कुछ समय से बीमार चल रही थी। उसका एक और पुत्र भी है। शव करीब चार दिन पुराना है। बताया कि शव को पोस्टमार्टम के लिए भेज दिया गया है। आसपास के लोगों ने बताया कि महिला का पति बिजली मिस्त्री था और कुछ साल पहले उसकी मौत हो गई थी। इंस्पेक्टर ने बताया कि महिला के दूसरे पुत्र के आने का इंतजार किया जा रहा है।